### Beslutningstema

Der skal i denne sag træffes beslutning om en ny kommunal pris: "Årets Klimaby".

### Historik

I forbindelse med Kommunalbestyrelsens vedtagelse af "Vores Klimahandleplan" blev der lagt vægt på, at klimaindsatsen også skulle henvende sig til borgerne. Et af klimahandleplanens 7 spor, Hvert Ton Tæller, er netop etableret for at sikre denne målsætning.

### Sagsfremstilling

På udvalgsmødet i marts, vedtog udvalget en borgerrettet indsats kaldet "Hver By Tæller", som skal mobilisere byer og landsbyer i en fælles klimaindsats. Med dette forslag ønsker forvaltningen at belønne den by/landsby, der i særlig grad har gjort en klimaindsats. Prisen er 10.000 kr. og tilfalder lokalrådet for den vindende by.

Det er Klima-, Vækst- og Udviklingsudvalget der på baggrund af en indstilling fra forvaltningen kårer Årets Klimaby. Kåringen sker i forbindelse med afholdelsen af den årlige landdistriktskonference.

Kriterierne for prisen er:

1) Resultater i projekt Hver By Tæller (byerne registrerer selv deres resultater på kommunens hjemmeside).

2) Andre selvvalgte indsatser, som byerne kan skrive om i ansøgningen.

### Økonomi

Prisen finansieres som en del af Udviklingspulje til lokale projekter

### Indstilling Fagchefen for Plan og Udvikling indstiller,

|  |  |
| --- | --- |
| at | lanceringen af prisen "Årets Klimaby" godkendes, og |
| at | prisen finansieres af landsbypuljemidlerne. |

### Beslutning

Indstillingen godkendt.